Silkream Dolci Cafe ตั้งอยู่ที่ชั้น G ของพารากอน บรรยากาศการแต่งร้านก็โทนครีมขาว เหมาะสำหรับการมาแฮงค์เอ้าท์เม้ามอยกับเพื่อนๆ ประเภทหลักๆของหวานที่นี่ ก็มีตั้งแต่เค๊ก โทส เครป สมูทตี้ 

เครปที่นี่ แบ่งเป็นสองแบบค่ะ อย่างแรกคือ เครปที่มาพร้อมซอฟครีม อีกแบบคือ เครปในกระทะร้อนซึ่งมากับซอฟครีมเช่นกัน ละไอศครีมสามารถเลือกรสชาติได้ มีรส นม ชาเขียว และช๊อคโกแลตค่ะ หรือจะรวมเป็นสองรสก็ได้เช่นกัน

จากที่ทานมา ก็ชอบเครปที่สุดค่ะ เมนูอื่นๆนั้นก็อร่อย แต่เครปนี่โดดเด่นที่สุด ร้อนๆเย็นๆ ผสมกันลงตัวค่ะ Banana Caramel Hot Plate หรือจะเป็น Chocolate Lover ก็อร่อยไม่แพ้กัน แต่ส่วนตัวว่า บราวนี่ ที่มากับเครปนั้นหวานไปหน่อยค่ะ 

เมนูอื่นๆเช่น โทส รู้สึกว่าขนมปังแข็งไปหน่อยค่ะ ภาพรวมยังไม่ได้ปลื้มขนาดนั้นค่ะ แต่เค๊กที่นี่ใช้ได้นะค่ะ 

